b'\n_START_ARTICLE_\nGozdni postavne\xc5\xbe\n_START_SECTION_\nOpis\n_START_PARAGRAPH_\nGozdni postavne\xc5\xbe meri preko kril med 40 in 45\xc2\xa0mm, zgornja stran njegovih pa je temno rjave barve, preko katere se ponavljajo rjavkasto rde\xc4\x8di pasovi lis. Predvsem samci imajo nekaj lis kremasto bele barve. Osnovna barva spodnje strani kril je ope\xc4\x8dnato rde\xc4\x8da, na zadnjih krilih pa se pojavlja zna\xc4\x8dilno razporejen kremasto bel pas lis in nekaj manj\xc5\xa1ih lis bli\xc5\xbeje telesa._NEWLINE_Ta vrsta se zadr\xc5\xbeuje na gozdnih jasah in ob poteh vla\xc5\xbenih dolin. Najbolje se po\xc4\x8duti v me\xc5\xa1anem gozdu z mladimi sestoji belega jesena (Fraxinus excelsior) in trepetlike (Populus tremula). Gosenice se namre\xc4\x8d sprva prehranjujejo z listi jesena, kasneje pa z listi trepetlike. Gosenice se v prvem letu hranijo v skupinah v zavetju svilene mre\xc5\xbee, ki si jo spletejo. V jeseni prvega leta skupaj z listjem padejo na tla, kjer prezimijo. Spomladi se gosenice razpr\xc5\xa1ijo in si poi\xc5\xa1\xc4\x8dejo nove gostiteljske rastline iz dru\xc5\xbeine trpotcev (Plantago) in jeti\xc4\x8dnikov (Veronica). Nato se zabubijo._NEWLINE_Ta vrsta metuljev je raz\xc5\xa1irjena po vsej Evropi. \xc5\xbdivi v Avstriji, Belgiji, \xc4\x8ce\xc5\xa1ki, Franciji, Gr\xc4\x8diji, Kazahstanu, Litvi, Luksemburgu, Mad\xc5\xbearski, Nem\xc4\x8diji, Poljski, Romuniji, Rusiji, Sloveniji, Srbiji ter\xc5\xa0vedski. V Sloveniji spada med zavarovane vrste.'